
PROLOGO 


Cu e periodo di e gobernacion nobo, Pais Aruba ta dirigi su vision riba 
prosperidad sostenibel cu e meta pa ofrece nos ciudadanonan un calidad di 
bida digno. E vision, meta- y puntonan di salida ta dirigi di tal forma cu su 
implementacion ta cuadra cu e metanan di desaroyo (SDC's). 


Pa realisa obhetivonan den e proximo periodo di 2021-2025 Gabinete 
Wever-Croes ll, cu ta consisti di un coalicion entre partidonan Movemiento 
Electoral di Pueblo y Raiz, Aruba henter por conta cu lo concentra su 
empeñonan tanto den cada ministerio como e cooperacion estrecho riba 
nivel inter-ministerial cu lo ta e base pa brinda Pais Aruba un Gobierno 
solido y stabil. E compromiso pa sirbi nos Pais ta ancra den nos curazon y 
e realisacion di esaki ta ancra den nos cooperacion. E yabi pa exito ta den 
promove colaboracion, cooperacion y participacion di tur esnan envolvi 
finando riba metanan comun pa resolve problema y enfrenta retonan. 


Nos ta consciente cu e retonan ta grandi, y oportunidadnan ta menos, pero e 
forsa di creatividad y e forma innovador di ciudadanonan di nos pais, lo ta nos 
yabi pa exito. Consciente cu un actitud negativo ta laga bo mira solamente reto 
y problema y cu un actitud positivo ta laga bo mira mas oportunidad y solucion, 
nos ta enfrenta e 4 añanan nos dilanti cu positivismo. 

Vision, determinacion y curashi di henter nos comunidad, lo hiba nos riba e 
caminda di progreso y bienestar, cu un economia mas fuerte y resiliente, y un 
autonomia aun mas fuerte. 

Evelyn Wever-Croe 


MINISTERIO 





ASUNTONAN GENERAL, 
INNOVACION, 

ORGANISACION GUBERNAMENTAL, 
INFRASTRUCTURA 

Y PLANIFICACION TERITORIAL 


Durante Gabinete Wever-Croes | nos a inicia un proceso di planifica con Aruba 
por sali mas fuerte dilanti despues di e pandemia global Covid-19, cu Aruba a 
haya su mes aden den 2020. E Master Plan “Reposicionando e Rumbo di Nos 
Pais” ta provee un structura di strategia pa realisa reformanan structural y e 
obhetivo pa construi un Aruba mas fuerte, permitiendo desaroyo economico 
cu ta inteligente, inclusivo y resiliente. 

E acuerdo firma cu Hulanda (Landspakket) tambe ta forma parti di e 
reformanan pa e añanan nos dilanti. Mayoria di e temanan den e acuerdo 
firma ta acopla na e temanan den e masterplan. Esaki ta haci cu e caminda 
pa encamina ta cuadra cu e pensamento local pa reforma y restructura Aruba 
pa un Aruba resiliente y fuerte den periodo nos dilanti. 

Gobierno di Aruba, y specificamente Ministerio di Asuntonan General, 
Innovacion, Organisacion di Gobierno y Infrastructura, ta considera esaki un 
base amplio, significativo y representativo pa delinea su maneho di gobernación. 





ASUNTONAN GENERAL 





Ministerio di Asuntonan General ta encarga cu e coordinacion di 
implementacion di e masterplan. Den e añanan nos dilanti lo traha riba 
diferente estudio di e solucionnan factible y realistico y nan implementacion. 
Tur esfuerso di Gabinete Wever-Croes 2 lo ta dirigi na recuperacion di nos 
pais, principalmente recuperacion economico. 


e Masterplan Reposicionando e Rumbo di Nos Pais 


E Masterplan “Reposicionando e Rumbo di Nos Pais” ta diseña pa ta un plan 
dinamico cu ta provee un structura di strategia pa por tuma decisionnan den 
un manera integral. E plan tin e obhetivo pa construi un Aruba mas fuerte, 
permitiendo desaroyo economico cu ta inteligente, inclusivo y resiliente. 


Aruba su Aspiracion Nacional 


66 Un transicion exitoso pa un modelo economico 
nobo cu ta sostenibel, inclusivo y resiliente. 


E Aspiracion Nacional ta wordo traduci den 8 Mision Nacional cu ta describi 
den detaye den e masterplan y ta pone e direccion pa logra resiliencia a 
medio- y largo plaso. E Misionnan Nacional tin como meta recomendacion 
inter-sectoral impulsa pa accion pa un modelo economico nobo y sostenibel 
pa Aruba agrupa den tres (3) pilar principal (temanan general) cu ta sirbi 
como unificacion pa e misionnan. 

Reforsa Administracion Stimula un 
capabilidadnan eficiente, Sociedad di 
institucional y di | productivo y enseñansa adapta 
Gobierno responsabel na y modelonan di 
medio ambiente empresa innovativo 





e Top 5 Proyectonan di aceleracion 


E implementacion di e masterplan aki lo rekeri recurso humano dedica y 
inversionnan financiero pa hacie procesabel. Respectivamente, e siguiente 
proyectonan cu impacto positivo halto (es decir aceleracion) a ser identifica 
pa wordo apunta como e prome orden di tarea. 


1 Mercado laboral reforma y modernisacion di Leynan Laboral 
2 Eliminacion di e Red-Tape y improvisa eficiencia den procesonan 


3 Belasting reforma sistematicamente 


A | E-Covernment, introduci e ID Digital Nacional y un plataforma 
digital confiabel pa comparti data 


5 | Mehora y fortalece capacidad legislativo y innovacion den 
manera di regula 


e Estado di Derecho 


Pa fortifica nos estado di derecho, e colegionan halto di estado lo wordo 
fortifica pa por cumpli cu nan tarea, y lo wordo independisa aun mas. E 
cambionan legislativo pa institui e Ombudsman lo wordo finalisa. Reforma 
e structura y diversificacion di economia por sosode solamente si tin un 
regulacion y structura di strategia robusto, moderno y transparente pa 
sostene esaki. Pa cu esaki mester adresa e problema di e capacidad pa traha 
leynan pa por acelera recuperacion economico, crecemento y soporte na e 
modelo economico nobo. 


E metanan principal ta pa mehora y fortalece capacidad legislativo 
y introduci innovacion den manera di regula, y re-enforsa e estado di 
derecho. 


Specificamente, lo realisa e meta principal por medio di e siguiente 
obhetivonan: 


e Desaroya roadmap y prioritisa e modernisacion di leynan cu lo crea un 
aparato gubernamental mas efectivo y sistemanan mas simpel 

e Accelera y aumenta capacidad legislativo. 

e Crea un plan di accion pa ehecuta e roadmap y Integra implementacion 
di “Uitvoeringsplan: Verbetering van de capaciteit en Doorlooptijd van 
wetgeving”. 


e Relacion den Reino y relacion exterior 


Gabinete Wever-Croes 2 su maneho den e añanan nos dilanti lo ta enfoca riba 
crea oportunidadnan nobo den Reino y internacional dirigi riba recuperacion 
di nos pais, especialmente recuperacion economico. 





INNOVACION 





Innovacion no ta un producto, pero un herment pa por logra metanan di 
gobernacion y mehoracion di calidad di bida pa e ciudadano. 


E metanan principal ta pa institutionalisa innovacion den gobierno 
cu un fundeshi solido pa futuro, brinda miho servicio na e ciudadano 
na un manera transparente y eficiente, y desaroya talento local. 


Lo realisa e meta principal por medio di e siguiente obhetivonan: 


e Finalisa establecemento di e departamento nobo di gobierno di innovacion, 
esta Directie voor Innovatie (Dvl), cu lo coordina innovacion pa gobierno na un 
manera consistente, structura y centralisa. 


e Ehecuta maneho di e-Government Nacional: e-Government Road Map 2020- 
2025 “A Better Citizen Experience”, cu enfoke riba entre otro Implementacion di 
proyecto interoperability platform, Introduccion di un number personal unico di 
identificacion, Digital ID, Inversion den infrastructura di IT di gobierno (hardware 
y software). Proteccion di datos personal y siguridad cibernetica, mas eficiencia 
den servicio di gobierno y eliminacion di red-tape. 


e Colabora cu Futura Innovation Lab pa ehecucion di proyectonan pa desaroyo 
di talento local cu enfoke riba ‘21st Century Skills’, entre otro Introduccion 
di e-Learning na skolnan primario y secundario, Desaroyo di programa di 
educacion profesional riba tereno di IT Management & Cybersecurity. 





ORGANISACION DI 
GOBIERNO 


E meta principal ta pa reforsa capabilidadnan institucional y di gobernacion, 
door di desaroya sector publico pa ta uno agil, confiabel y ta duna servicio di 
balor agrega na comunidad. 


Lo realisa e meta principal por medio di e siguiente obhetivonan: 


e Realisa un estado husto y hisa efectividad di servicio di sector publico, door 
di brinda servicio mas rapido y cu menos burocracia. 


e Sigura integridad y transparencia den tur e procesonan gubernamental. 
Accionnan di prioridad: 

e Business model review, efectua un quick-scan pa indentifica areanan di 
oportunidad pa mehoracion di servicio publico, y revisa cual servicionan ta 
principal pa un bon funccionamento di gobierno y cual lo tin cu evalua pa 
merge, descontinua of outsource (organisatie doorlichting). 


e Implementacion di eGovernment roadmap. 

e Measurement & Monitoring, pa analisa y mehora procesonan y servicionan 
a base di datos y train lidernan y management di departamentonan (capacity 
building). 

e Introduci un modelo di sector publico cu ta “performance based”. 


e Desaroya maneho di change-management cu enfoka riba hisa productividad 
y maneho effectivo di recursonan humano. 


INFRASTRUCTURA Y 


DESAROYO TERITORIAL 





Un punto di salida ta un maneho transparente y husto pa desaroyo di 
infrastructura, maneho di tereno y desaroyo terratorial sostenibel. 


E metanan principal ta administracion eficiente, productivo, desaroyo 
responsabel na medio ambiente, y un transicion nacional sistematicamente 
pa un modelo circular cu ta pagabel y realisabel. 


Lo realisa e meta principal por medio di e siguiente obhetivonan: 


e Elimina atrasonan de procesamento di peticionnan pa otorgamento di tereno, 
y diferente permisonan. 


e Implementa un cuadro di maneho di infrastructura y medio ambiente cu ta 
integral y alinea cu ROP, ROPV, enforsa complimento cu leynan y maneho di 
construccion, desaroyo sostenibel y medio ambiente y hunto cu Ministerio di 
Naturalesa brinda un solucion structural na e problema di RWZI. 


e Desaroya maneho pa stimula construccion cu ta hisa eficiencia di energia, 
adaptacion di clima, y adherencia na regulacionnan ambiental (build with 


nature). 


e Optimalisa uzo di tereno y espacio limita. 


e Aporta na maneho nacional di cambio di clima y resiliencia (climate change 
& climate resilience). 





FINANSA Y CULTURA 


Minister 


Xiomara Maduro 








FINANSA 





Na comienso di aña 2020 finansa di Pais Aruba tabata bayendo den bon 
direccion. Na momento cu COVID19 a presenta, a surgi un crisis di likides cu 
a debilita e finansa y economia di nos pais. 

Pa por enfrenta tur crisis den futuro y logra un pais resiliente, Gobierno ta basa 
su maneho di finansa publico riba un maneho financiero sostenibel y sano. 
Alabes ta mantene su maneho financiero den cuadro di palabracionnan di 
protocol cu Hulanda den 2018 y den ‘Landspakket’. 


Pa trece nos pais na un situacion financiero solido, duradero y saludabel, 
Gobierno lo enfoca riba e siguiente puntonan di accion: 


e Maneho financiero 


- Reduci e debenan nacional door di realisa surplus financiero presupuestario 
continuo den combinacion cu crecemento economico. 

- Reduci structuralmente gasto di personal den combinacion cu proyectonan 
menciona den Landspakket. 

e Fortifica y monitorea e control di gastonan pa baha gastonan innecesario. 

e Fortifica e columna financiero; analisa e posicion di e Colegio Superior di 
Estado (Controlaria General, Auditoria y Raad van Advies). 

e Stimula uzo di informacion estadistica pa hunga un rol mas eficiente pa 
substancia maneho. 

- Ahusta e maneho di subsidio pa bira un mas eficiente y efectivo. 

- Investiga e maneho di compra di Gobierno pa fortifica e sistema di compra na 
uno mas efectivo. 


e Sector financiero 


- Investiga deficiencia den legislacion pa introduci garantia di deposito. 


e Impuesto 


- Continua cu e restructuracion di Reforma Fiscal den su totalidad, pa crea un 
impuesto mas husto y mas eficiente. 
e Move impuesto directo pa indirecto pa: 

- Amplia e base di cobransa 

- Mehora e poder di compra 
- Optimalisa e sistema/programa di compliance pa mehora e integridad den 
proceso, amplia aceso y intercambia informacion cu sector financiero. 
- Continua cu modernisacion di Departamento di Impuesto (DIMP) pa por 
brinda un servicio mas eficiente y efectivo. 








CULTURA 

Cultura y arte ta determina e identidad di un persona, un pueblo y un pais. 
Cultura y arte tin un impacto significativo pa mehora calidad di bida di un pais, 
diversificacion di su economia y ta contribui na inclusion social y diversidad 
cultural. Cada persona tin e derecho di conoce su historia y cultura. Cultura 
mester ta di tur hende y pa tur hende. 


Gobierno tin responsabilidad pa stimula conocemento y desaroyo cultural y 
arte, alabes preserva nos herencianan cultural inmaterial y material, especial na 
beneficio di nos futuro generacionan. Gobierno tin tambe un rol importante pa 
stimula participacion activo di nos pueblo na actividadnan cultural y di arte. 


Stimula y promove cultura y arte: 


e Maneho y Preservacion 


e Desaroya un maneho integral di cultura pa un impacto educativo, social y 
turistico y pa promove nos cultura, historia y identidad. 

è Ekipa Departamento di Cultura pa ehecuta e maneho integral cultural. 

e Institui un Conseho di Cultura cu e meta primordial pa supervisa e 
implementacion di e maneho cultural di Aruba. 

e Introduci leynan necesario pa proteha nos herencia cultural, naturalesa y 
monumentonan. 

e Stimula preservacion y exposicion di arte. 

eo Sostene organisacionan no-gubernamental cu ta traha riba formacion 
artistico di mucha y hoben. 


e Educacion 


e Desaroya un Plan Educacional pa Aruba cu lo enfoca tanto riba e educacion 
cultural den enseñansa como pafo di enseñansa cu tin como meta pa 
hobennan cera conoci cu cultura, arte y alabes desaroya nan abilidadnan 
creativo. 

e Conscientisa e balor, nificacion y uzo di nos idioma Papiamento. 

e Educa y conscientisa nos pueblo pa balora nos cultura, arte y reconoce nos 
mes talentonan. 

e Amplia y intercambia di conocemento cu profesional -organisacion y 
instancianan cultural den colaboracion cu otro paisnan den Reino y tambe 
expande lasonan cu instancianan internacional. 


e Intercambio cultural 
e Fomenta intercambio cultural local, entre islanan ABC y den region. 


e Industria Creativo 

e Ekipa Departamento di Cultura pa contribui na desaroyo di e sector Creativo 
como un di e sectornan prometedor di Aruba. 

e Crea oportunidad pa empleo por medio di e Programa di Aruba Outdoor 
Amenity Economy pa esnan den e ramo di industria creativo manera obra 
di man, musica, arteculinario, souvenirs etc. 


e Fondo 
e Crea oportunidad pa haya fondo cultural internacional. 


10 





HUSTICIA Y 
ASUNTONAN SOCIAL 


Minister 


Rocco Tjon 








HUSTICIA 





Husticia ta un ekipo esencial pa Gabinete Wever-Croes ll, percurando cu lo 
inverti den e cadena hudicial. E enfasis di e inversion lo no ta limita na cierto 
departamento so, si no lo percura pa inclui tur departamento como igual. 
Combati criminalidad ta e meta principal pa cu e inversion, cu e enfoke riba 
prevencion, deteccion, persecucion, detencion y ultimamente re-integracion. 


e Organisacion y Personal 


Hunto cu e sindicatonan y departamentonan hudicial, lo haci un inventari- 
sacion pa asina por tin un miho bista riba loke ta vital pa cada departamento. 
Lo crea un plan a largo plaso pa loke ta trata e compra di tur material, uniform 
y otro necesidadnan cu ta pertenece na e pakete di uniform di personal. 


Ademas di e parti di material, mester tene na cuenta cu e cursonan y educacion 
cu ta necesario pa e personal, pa asina nan no cay atrasa den nan promocion. 


Pa por logra e metanan di e plan di maneho y cumplimento di regulacion 
y leynan di organisacion y personal, e participacion di e sindicato ta 
esencial. Ministerio di Husticia lo percura pa stimula e cooperacion a base di 
palabracionnan concreto y encuentronan structura, unda por formalisa esaki 
den un comision. 


e Prevencion a base di informacion y inteligencia 


E proyecto nobo di ICT cu lo reemplasa e sistema anticua “thin clients / 
ICT-systeem” di nos cuerpo policial KPA, tin e nivel mas halto di prioridad 
na e momento aki. Den cuadro di e importancia di esaki, lo inverti den e 
cooperaction entre e proyectonan ICT y e intercambio di informacion di e 
diferente departamentonan den e cadena hudicial. 


Adhunto di esaki lo ekipa e vehiculonan di patruya cu e “mobile date terminals”. 
E inversion aki no solamente ta percura pa un miho esfuerso desplega di nos 
ekipo di patrulla, pero tambe lo mehora e siguridad di nos agentenan, fuera di 
provee miho servicio na nos comunidad. 


e “High impact crimes” 


Den e aspecto di combati criminalidad, e enfasis lo keda riba e delitonan di 
“high impact”. Delitonan di impacto grandi ta wordo categorisa a base di 
e impacto cu e tin riba nos ciudadanonan, manera; (1) Atraco (2) Artaco di 
Domicilio (3 Hortamento di vehiculo (4) Abuso/Asalto (5) Corupcion (6) 
Abuso Sexual. 


Cu un miho base di acceso na Informacion y e “mobile data terminals” , nos 
patruyanan por wordo despacha cu miho resultado, pa asina mantene un miho 
control y maneho riba e casonan di robo, atraco na domilicio y hortamento di 
vehiculonan bou di control. 

e Corupcion 


Recientemente a tuma un desicion a base di acuerdo mutuo, unda lo percura 
pa no corta den e presupuesto di e departamentonan cu ta encarga cu combati 
corupcion. E efectividad di combati crimen organisa ta rekeri hopi expertisio y 
inversion financiero. A crea un plan di maneho cu tin como meta principal pa 
crea un unidad specialisa pa combati corupcion cu Ministerio Publico. 


e Plan di maneho contra Abuso Sexual 


E tema di abuso sexual ta un tema cu sigur a ricibi hopi atencion den e 
prome simannan di gobernacion. A base di un analisis profundo, a logra 
constata kico ta haci falta den e parti di ley, plan di maneho y materialnan 
necesario. Ministerio di Husticia y Asuntonan Social a tuma e cargo y ta asisti 
door di Departamento di Legislacion y Asunto Huridico, Ministerio Publico y 
Departamentonan di investigacion. 


E prioridad di mas grandi lo bay na e educacion di nos profesionalnan, pa asina 
por entrega casonan hermeticamente cera y completo na nos corte. Den cuadro 
di esaki, ta importante pa notifica cu prome cu fin di aña 2021 lo tuma luga e 
prome curso pa asina prepara nos agentenan y profesionalnan den e proceso di 
interogacion di mucha/hobennan. 


e Proyectonan di Husticia y Asuntonan Social 


E plan di maneho ta wordo basa riba varios proyecto clave cu lo wordo delinea 
como e siguiente proyectonan; 


e E necesidad di reforma e Scol di Polis den e Academia di Husticia y Siguridad 
Aruba, pa asina percura pa desaroyo y ehecucion di cursonan, training y 
educacion necesario pa e departamentonan cu ta forma parti di e cadena 
hudicial, no solamente cuerpo policial. 

e Independisa e departamento di examen di rijbewijs. 

e Introduci un directorio hudicial. 

e Introduci vigilancia electronico. 

e Explora posibilidadnan pa yega na un centro di detencion pa hobennan. 

e Trayectonan di promocion profesional pa nos personal den e sector social. 


e Maneho di genero y empoderamento di hende muhe 


E enfoke di maneho di Gabinete Wever-Croes ll ta pa pone e ser humano central, 
cu atencion especial riba eradica tur clase di discriminacion contra hende 
muhe y mucha muhe. Avanse den logra igualdad di genero y empoderacion 
di e hende muhe ta un pilar fundamental di derechonan humano. Pa Aruba 
por sigui progresa y recupera di e crisis ocasiona pa e pandemia di Covid-19 
y re-activa economia, ta crucial pa implementa un plan strategico, un cuadro 
institucional y un maneho nacional di genero (‘National Gender Policy’). 


E metanan principal ta igualdad di genero y participacion di hende muhe 
y mucha muhe den tur aspecto di nos sociedad pa asina promove desaroyo 
economico inclusivo, acceso na educacion, eleva calidad di bida di nos 
comunidad, y sigura stabilidad politico na termino largo. 

Specificamente, lo realisa e meta principal por medio di e siguiente 
obhetivonan cu lo forma e fundeshi di e Maneho Nacional di Genero: 


e Institucionalisa cuadro di maneho y implementacion strategico y coherente 
pa promove igualdad di genero y empoderacion di hende muhe. 

e Provee guia y hermentnan necesario pa integra aspectonan di genero den 
institutonan publico cu un base multi-disciplinario. 

e Conscientisa comunidad riba e importancia di igualdad di genero y 
empoderacion di hende muhe pa desaroyo sostenibel di Aruba. 

e Elimina normanan social tradicional, actitudnan y custumbernan cu ta 
encurasha y permiti consideracion di e rol di e hende muhe como uno 
inferior. 


Minister di Asuntonan Social y Husticia y Minister di Asuntonan General ta 
encarga cu delinea y ehecuta e programanan pa logra e metanan menciona. 


ASUNTONAN SOCIAL 





e Siguridad den Bario 


E enfoke lo ta basa riba prevencion. Recientemente a presenta e resultadonan 
di e investigacion di e estudio titula: “Quality of life of Aruban Youth”. Por medio 
di e estudio aki a deduci e importancia di siguridad den Bario. Ministerio di 
Husticia y Asuntonan Social kier inverti den un forma sostenibel den e barionan. 


E proyecto aki a wordo scogi pa combati criminalidad, pero en particularmente 
pa haci e barionan menos atractivo pa e diferente tiponan di crimen. E enfoke di 
esaki ta wordo mira como un oportunidad unico pa por transforma e barionan 
di un factor di riesgo pa uno cu ta ofrece oportunidadnan na hobennan y demas 
ciudadanonan. 


A base di un maneho entre demas Ministerionan como tambe socionan den 
e sector semi-publico y priva, lo presta atencion na un miho mantencion di e 
tiki camponan deportivo y parkenan infantil cu tin, lo crea mas programanan 
recreativo pa hobennan, lo percura pa tin miho y mas luz den e barionan, 
lo percura pa tin mas siguridad riba caya pa asina muchanan por hunga 
mas trankil. Tambe lo percura pa bin cu mas “after-school programs” cu 
contenidonan hopi diverso. 


Di e manera aki, bo por logra haci e programa uno mas atractivo pa un grupo 
mas grandi di hobennan. 

e Sociaal Crisisplan 


E Sociaal Crisisplan lo continua den e cuadro financiero actual. Esaki ta significa 
cu e proyectonan y e programanan lo wordo introduci den fase. E sistema 
central di regristo lo bay na vigor na principio di 2022. Inicialmente, manera a 
wordo indica, lo inverti den prevencion. E atencion lo ta basa riba “centro pa 
hoben y famia”, un enfoke “colaborativo” di e problemanan social a traves di 
scolnan y programanan cu ta stimula e desaroyo di e capacidad di hobennan. 


E “Family Justice Center” lo bira un realidad. Lo presta atencion na e 
inversionnan cu mester wordo haci pa e “front-office” como tambe e 
“back-office”. 


Departamentonan manera HOH, OM, JZP, DVR, DSZ y BSO lo haya recursonan 
necesario pa, no solamente percura pa por haci investigacionnan mas profundo, 
pero tambe pa por brinda un miho servicio na e victimanan. 


e GGZ en Verslavingszorg 


Ministerio di Husticia y Asuntonan Social tin como meta pa logra cera un 
cooperacion mas estrecho entre e departamentonan y fundacionnan encarga 
cu salud mental y adiccion. Esaki lo ta a base di un plan di presupuesto neutral. 


E intencion aki ta implica e proceso pa un mayor diseño y profesionalisacion di 
ambos tipo di trabou pa facilita e proceso di haya un cita y mehora e capacidad 
di por haci screening inicial pa loke ta trata asuntonan psiciatrico y asuntonan 
di adiccion. 


Recientemente fundacion FMAA a duna un agencia di investigacion 
independiente e tarea pa hiba un investigacion y a base di recomendacionnan 
aki, lo tuma pasonan mas concreto pa asina fortalece e atencion primario pa 
loke ta trata “GCZ en Verslavingszorg”. 


Esaki lo haci cu e atencion lo ta uno mas accesibel y lo reduci tambe e lista di 
espera. Un di e condicionnan estricto mara na esaki ta cu lo mester bay bin un 
recapasitacion di e recursonan asigna na e fundacionnan. 

SALUBRIDAD PUBLICO 
Y TURISMO 


Minister 


Dangui Oduber 








SALUBRIDAD PUBLICO 





Durante e ultimo 2 ana e pandemia a demostra e importancia di salud 
mundialmente. Conforme e constitution di Aruba, Minister di Salud Publico 
ta responsabel pa e maneho di calidad di cuido ofreci y salubridad publico di 
nos comunidad. 


E sector salubridad publico ta uno hopi amplio cu ta recarda diferente tereno 
di atention manera: calidad di cuido, control di costonan di cuido medico, 
conscientisacion y prevencion di malesanan cronico, ampliacion den cantidad 
di profesionalnan den sector di cuido y mantene nan den un forma duradero 
na pia di trabao, desaroya y conserva un sistema duradero di cuido y promove 
accesibilidad den cuido general caminda igualdad ta forma e base. 


Como strategia pa e periodo di gobernacion Gabinete Wever- Croes 2021-2025, 
Minister di Salud Publico ta enfoca na pone e pashent central. E pandemia 
ocaciona door di COVID-19 a demostra no solamente Aruba, sino mundo henter 
con vulnerabel y importante salud di hende ta. Un comunidad saludabel no 
solamente ta aporta na productividad pa cu desaroyo di un pais pero tambe na 
elevacion di calidad di bida di su ciudadanonan. 


No obstante e pandemia, a demostra con vulnerabel Aruba ta enfocando su mes 
solamente riba e pilar turistico como base di su economia y entrada principal. 


Durante e pandemia innovation y creatividad a hunga un rol importante. Esaki 
no tabata solamente visibel na Aruba sino na mundo henter. E sector di turismo 
y salud publico haciendo uzo di innovation y creatividad a duna oportunidad 
na Aruba pa por habri su fronteranan den un tempo corto sigurando e turista 
viahero, durante e pandemia, cu Aruba tin e virus bou control mediante testing 
y control di higiena. 


Durante e pandemia a keda demostra con vulnerabel nos economia ta 
enfocando nos mes solamente riba turismo. Pa es motibo aki diferente proyecto 
di diversificacion di economia riba tereno medicinal a inicia y cual lo sigui wordo 
desaroya durante e siguiente periodo di gobernacion. 


Ministerio di Salud Publico mediante su vision y strategia 
enfocando specialmente riba prevencion, calidad di cuido, 

66 innovacion, diversificacion di nos economia riba tereno di 
medicina y cuido, lo sigui sostene Aruba den su recuperacion 
y desaroyo durante gobernacoin 2021-2025. 

Vision 


`a 








e Vision y Mision 


E vision di Minister di Salud Publico ta pa crea un comunidad saludabel, cu 
ta tuma responsabilidad pa cu nan mesun salud, sigurando acceso na cuido 
medico general di calidad halto basa riba igualdad. 


E mision ta pa na aña 2030 Aruba logra un sistema di cuido di calidad halto, cu 
enfoke special riba un bidasaludabel, duradero y sostenibel. 


Ministerio di Salud ta basa su maneho riba e siguiente principionan: 


Nou F WW N = 


. Igualdad 

. Enfoke riba salud pa bida largo 
. Empodera comunidad 

. Respet pa derechonan humano 


Promove programanan di salud cu ta “evidence-based” 


. Colaboracion multisectoral 
. Integridad. 


E maneho di Ministerio di Salud ta basa su mes riba cuater tereno strategico: 


. Enforsa “Liderazgo y Bon Gobernacion” den contexto di “Universal 


Accesss to Health (UACH)” y “Universal Health Coverage (UHC?”. 
Promove y incorpora mas coordinacion y colaboracion multisectoral den 
e sistema di servicio di cuido pa asina sigura e ciudadano (pashent) 
acceso na un cuido di calidad halto. 

Inverti den competencianan di nos profesionalnan den cuido pa asina 
garantisa calidad halto den cuido na Aruba. 

Restructura mecanismonan di financiamento pa realisa y mantene un 
sistema duradero di cuido na un forma razonabel. 








E vision di Minsiterio di Salud lo wordo 
66 realisa por medio di e siguiente plannan 
durante gobernacion 2021-2025: 


Aña 2021 


Control di costonan den sector di cuido general. 


è Inicia y implementa mechanismonan pa manetene e costonan den cuido 
sostenibel. 

elnicia proyecto conhuntamente cu Departamento di Salud Publico, 
Caribbean Medlab pa eleva eficiencia den servicionan di laboratorio. 

eStimula colaboracion di cuido hospitalario den region. 

eContinua cu mitigacion di costonan relaciona cu cuido den exterior por 
medio di destaho y colaboracionnan alternativo den region (Costa Rica, 
Colombia, USA). 


Organisacion di cuido 


eImplementa AruBIG. 

e Activa Instituto di Calidad. 

è Inicia registracion di datonan relaciona cu NCD’s pa un miho control y 
prevencion di malesanan cronico. 

e Formalisa e reorganisacion di Departamento di Salud Publico. 


Conscientisacion y Prevencion 


eAmplia e Aruba Health App cu e meta pa colecta datonan relaciona cu 
prevencion di NCDs. 


Amplia y mantene nos profesionalnan den cuido 
ePlan concreto pa amplia educacion specialisa riba tereno di enfermeria. 


Aña 2022 


Organisacion di cuido 
eTraha un Plan Nacional den cuido combina cu un ‘manpowerplanning’. 


Accesso na cuido medico general 
eContinuacion di digitalisacion y aplicacionnan di Aruba Health App y 
digiZorgpas. 
eStimula acceso na cuido por medio di ampliacion di HAP y telemedicina. 
eAmplia casnan di cuido pa atende e problematica di “verkeerde bedden” 
na hospital cu atention special riba adultonan mayor. 





Leynan 


elmplementa “Landsverordening Beperking Tabaksprodukten”. 
eModernisa e ley “verpakte geneesmiddelen”. 

elmplementa Landsverordening Volksgezondheid. 

eFinalisa y implementa “Landsverordeningzorginstellingen”. 


Calidad y Control 


elnicia Instituto di Calidad como Departamento y capacita e 
“Kwaliteitsraad”; 

è Intensiva e controlnan den calidad di cuido, casnan di cuido (cu atention 
riba adultonan mayor), practicanan di medicina y odontologia ilegal. 

è Intensiva controlnan di higiena den e sector di cuminda y bebida. 


Sector Gubernamental 


eEhecuta reorganisacion di Departamento di Salud Publico conforme 
conseho di PAHO. 

e Finalisa reorganisacion di Departamento di Inspeccion di Salud, medicina, 
“Waren & Hygiene”. 

è Investiga posibilidadnan pa independisa Veterinaire Dienst. 


Conscientisacion y Prevencion 


elnicia campaña intensivo riba e tereno di prevencion y apertura di un 
“Obesita's Kliniek”. 

eCampaña special dirigi riba Scol Saludabel cu e meta pa siñala 
problemanan di salud trempan cerca nos muchanan y hobennan 
specialmente riba e tereno sociaal-emotional. 


Control di costonan den cuido medico general 


e Crea y implementa “zorgheffing” y fondonan pa atende cu costonan den 
cuido di emergencia. 

ePromove eficiencia y control di costonan den cuido door di stimula 
cooperacion y colaboracion entre instancianan riba diferente area den 
cuido. 


Amplia y mantene nos profesionalnan den cuido 
eAmplia educacionnan local riba e tereno di cuido. 
eReconocemento regional di specialismonan den cuido. 


Diversificacion di Economia 
e Amplia posibilidadnan pa turismo medico. 
e Capacita Bureau Cannabis. 
eSoluciona problematica relaciona cu e Industria di Cannabis. 

Aña 2023 


Leynan 
e Amplia e specialismonan den AruBIG. 


Calidad y Control 


eintensiva controlnan riba condicionnan di otorgamento di permiso 
relaciona cu e ley di “verpakte geneesmiddelen”. 

eControla riba e “Landsverordening beperkingtabaksprodukten”. 

eControla riba e“Landsverordening AruBIC”. 

e Ofrece educacion / specialisacionnan den cuido por medio di e Instituto di 
Calidad. 


Acceso na cuido 


elntroduci y stimula cuido basa riba ekiponan y institutonan 
multidisciplinario; 

eSigui intensifica e colaboracion entre HOH y ImSan y explora 
posiblidadnan pa un fusion. 


Conscientisacion y Prevencion 
eProyecto enfoca riba conscientisacion y enforsa e derechonan di 
pashentnan. 
Organisacion di cuido 
elndependisa Instituto di Calidad 


Control costonan den cuido 


eContinuacion cu desaroyo di instrumentonan pa controla productividad y 
calidad di cuido. 

eReevalua e pakete di seguro medico general por medio di e investigacion 
cu ta forma di F3 di e Landspakket. 


Diversificacion di Economia 
elnicia ortogamento di permiso pa industria di cannabis medicinal. 


Aña 2024 - 2025 


Continuacion y elaboracion di proyectonan 
y vision 2021 te cu 2023. 

TURISMO 





Como parti di Aruba su strategia di transformacion despues di a expierencia 
un parada completo den e sector turistico na maart 2020 door di Covid-19, 
Ministerio di Turismo a defini metanan na corto plaso (2021-2022) y metanan 
na largo plaso (2022- futuro cercano). 


Nos vision 2025 lo encera aceptacion di maneho innovativo y sostenibel pa 
cu desaroyo di nos isla door di puntonan focal den portanan di entrada, un 
infrastructura sostenibel pa cu desaroyo di nos isla cu enfasis riba recuperacion 
di nos turismo. 


Nos metodo di “low impact-high value” lo funciona como e fundeshi principal 
die maneho, caminda tur esfuerso di mercadeo lo pone infasis riba e bishitante 
afluente. Cu e obhetivo pa hisa e impacto economico cu e turista ta laga atras 
den Aruba su economia. 


e Mision y Vision 


Mision di Minister di Turismo y Salud Publico ta pa traha hunto cu Aruba 
Tourism Authority y gremionan den un manera innovativo pa genera un 
impacto positivo riba e economia, dirigi no pa cantidad pero calidad di 
turismo. Cu un vision pa Aruba bira e destinacion mas bishita den e islanan 
Caribense door di un turismo sostenibel desaroya pa Gobierno di Aruba. 


E compas di guía pa e ministerio di turismo ta basa riba e siguiente 
elementonan: 


e Turismo Sostenibel 

e Inversion 

e Innovacion 

e Aumento di balor economico genera pa turismo 
e Portanan di Entrada 


Den cuadro di inovacion y progreso lo implementa un conexion electronico 
directo pa e resultadonan internacional, cu ta duna un posibilidad pa nos 
tursimo haya un “automatic pre clearance” cu ta bay habri caminda pa por 
acepta “full remote checkin”. 


Cu expansion y colaboracion cu partners expande e sistema di ED Card pa por 
automatisa e proceso di salud pero tambe pa un miho control na frontera cu e 
obhetivo pa tur hotel y negoshi por controla si e turista por cana liber door di ta 
verifca como tursita cu a cumpli cu tur DVG su normanan y protocolnan. 


Pa optimatisa e proceso di permiso di HORECA lo reforma esaki completo y 
alabes tambe e manera di con e data di turismo ta wordo uza y Interpreta. 
Esaki lo wordo haci a base di un entidad nobo cu obhetivo pa ta sostenibel 
riba su mes. E benficio pa pais Aruba lo ta cu pa prome biaha den historia lo 
tin tracking di data di turismo y tambe lo evita desaroyonan no sostenibel den 
e sector di turismo. Contribucion na e caha di Gobierno lo aumenta tambe 
unabes cu tin tracking riba tur e acomodacionnan riba plataformanan manera 
AirBnB. 

Dos proyecto ambisioso y cu lo eleva e producto Aruba mas ainda cu lo 
posiciona nos como pionero den Caribe, ta Gateway 2030 na Aruba Airport 
Authority y Port City cu ta parti di e masterplan di Aruba Ports Authority. 
Ambos proyecto lo contribui enormemente na e desaroyo economico di 
Aruba y lo crea mas oportunidad di trabou pa nos localnan. Locual ta trata e 
producto turistico, ambos proyecto lo mehora e infrastructura di portanan di 





entrada pa por brinda miho servicio na e bishitante. 


Proyecto 





E obhetivonan ak 
ta prome den liña sr 
pa ehecucion 


Maneho di Turismo 2025 


sobresaliente 


imediatamente y lo pone enfasis pa 


completanan den e periodo di Gabinete 


Proyecto Malmok Boardwalk Fase 3 


Proyecto Hooiberg Fase 3- Renobacion di trapi usando e arte di 


Mosaic 
Proyecto Baby Beach Waterfront Fase 2 
Proyecto Mountain Bike Trail Parke Nacional Arikok 


Implementacion di un plan pa mehora areanan di buoys 
Maneho di desperdicio na costanan di lama 


Gateway 2030 
New Airlift Routes 
Colorado, West Coast (U.S) 


Switzerland, Italy (Europe) 
LATHAM Colombia 
APA Masterplan 


Reforme di permiso di HORECA y uso di Data di Turismo 


Control di calidad pa producto Hotelero 


Districto Inovativo- Port City 


Aruba Health App- Expansion 
Vaccine tracker 

ED Card- Expansion 
ok2ROAM 

E proyectonan sobresaliente lo cuminsa e 
e proceso di planificacion y ehecucion 


Minister 


Ursell Arends 


MINISTERIO 





TRANSPORTE, INTEGRIDAD, NATURALESA 
Y ASUNTONAN DI ADULTO MAYOR 


En general lo enfoca den tur departamento y tareanan cu ta resorta bou di 
Ministerio di Transporte, Integridad, Naturalesa y Asuntonan di Adulto Mayor 
riba adapta y/of actualisa leynan exisitente, como tambe crea leynan nobo 
den casonan necesario. Di e forma aki lo traha pa mehora funcionamento cu 
enfoke riba rendibilidad financiero y maneho sostenibel. Lo brinda sosten 
y hermentnan necesario pa hisa calidad di servicio y eficiencia di personal 
aplicando principionan general di bon gobernacion cu enfoke special riba 
transparencia y responsabilidad. Tur esaki ta ser haci teniendo na cuenta 
e posibilidadnan y limitacionnan financiero di Pais Aruba pa garantisa un 
maneho responsabel. 

TRANSPORTE 





Transporte ta conecta personanan como tambe oportunidadnan. Lo 
enfoca na introduci maneho sostenibel den transporte en general cu ta 
66 crea oportunidad y desaroyo economico, re- activacion di potencialnan 
economico riba tereno di navegacion, aviacion y transporte publico y 
alabes contribui na un miho mobilidad y bienestar den comunidad. 


e Brinda sosten necesario na Departamento di Aviacion, IBSL y Servicio 
Metereologico pa eleva servicio y funcionamento. E meta ta pa garantisa 
cu Aruba ta cumpli cu metanan di acuerdo nan internacional manera 
ICAO, SOLAS conforme normanan internacional cu organisacion maritimo 
internacional y agente di Nacionnan Uni. Tambe lo reenforsa e cooperacion 
inter-departamental di forma cu nan por sigui brinda sosten cardinal na entre 
otro sector maritimo, aereo y primario. 


e Crea maneho sostenibel na compania estatal Arubus N.V. cu ta dirigi na brinda 
un servicio di transporte publico eficiente y optimalisa mobilidad pa henter 
comunidad pero muy en especial gruponan di atencion manera adultonan 
mayor y esnan cu limitacion fisico. 


e Crea maneho dirigi na trece solucion husto y sostenibel di parkeo den centro 
di ciudad y otro areanan destina pa parkeo como tambe stimula mobilidad y 
comercio den centro di ciudad. Pa logra esaki lo brinda e sosten necesario y 
evalua funcionamento di entre otro Aruparking y Arutram. 


e Crea impulso y maneho pa eleva servicio, innovacion y digitalisacion di 
Departamento di Transporte Publico enfokando riba transparencia den 
procesonan exsistente. 


. Combati tur tipo di transporte ilegal, brindando team di inspeccion di DTP e 
instrumentonan necesario pa por eherce nan funcion di control y reenforse di 
ley existente. Como tambe pa por atende e casonan mas directo di transporte 
ilegal y asina alivia Cuerpo Policial di e tarea aki. 


e Evalua ley, reglamentacion y proceso di otorgacion y concession di permiso 
(vergunning') di transporte publico (entre otro taxi, tours y autobus) pa crea 
proceso y proceduranan mas transparente, integro y husto. Di e forma aki ta 
elimina cualquier riesgo di patronahe politico cu otorgacion di permisonan. Ta 
evalua pa introduci un moratorium temporal pa asina crea espacio y tempo pa 
conduci investigacionnan riba e demanda y oferta riba e mercado aki pa asina 
a base di e resultadonan introduci maneho responsabilisa. Alabes lo evalua y 
adapta e Landsverordening personenvervoer en general. E punto di salida ta 
trato igual, oportunidadnan husto y procesonan transparente. 


e Como punto di prioridad lo percura pa introduci maneho general di mobilidad 
y transporte den area nan di naturalesa como tambe tur otro aspectonan cu (lo 
por) tin impacto riba nos naturalesa. Entre otro di UTVW's/ATV's. 


e introduci maneho di transporte maritimo sostenibel den cual ta catalisa e 
potencial economico den harmonia cu conservacion di e bida maritimo y nos 
naturalesa en general. 

INTEGRIDAD 





Integridad ta esencia di exito real cu ta determina caracter di henter un 
nacion. Den forma continuo y permanente lo enfoca na salvaguardia y 

66 promove integridad den henter nos comunidad, stimulando pensamento 
y actuacion integro riba tur nivel cuminsando na e gobernantenan 


ePa medio di transparencia, control y balansa (‘checks and balances’), 
regulacionnan, organonan di control y accionnan gubernamental lo eleva e 
nivel di integridad den gobernacion. 


e Recomendacionnan di Transparency International’, incluyendo e resultado di e 
‘National Integrity Scan’, como tambe principionan di ‘Open Data’ y Sustainable 
Development Goal 16’ lo sirbi como fuente y puntonan di salida pa e maneho di 
integridad gubernamental. 


elo hiba un maneho pro-activo den comparti informacion. Pa percura pa 
un trato igual di ciudadanonan, lo trece transparencia den procesonan 
gubernamental, por ehempel den procesonan di peticion y otorgamento 
di permiso y tereno. Riba nivel di minister lo trece mas transparencia den 
decisionnan tuma y e formacion, salario y otro gastonan di bureau di minister. 


e Evalua y despues adapta of reemplasa e Landsverordening openbaarheid van 
bestuur. 


e Ancra e tarea, responsabilidad y autoridad di Bureau Integriteit Aruba (BIA) 
den un ordenansa nacional y percura pa BIA tin e recursonan y sosten necesario 
pa ehecuta su tarea. 


e Introduci Codigo di Conducta pa minister, nos aparato gubernamental y 
companianan estatal. 


e Den cuadro di reforma democratico lo desaroya proposicionnan concreto dirigi 
riba fortificacion di e ordenansa partidonan politico y alabes brinda oportunidad 
huridico na electorado pa eherce su funcion di supervision di financiamento di 
partidonan politico den forma optimal. 


e Lo aumenta participacion di Pueblo den nos democracia por medio di por 
ehempel un plataforma cu ta duna ciudadanonan acceso na e informacion 
necesario y e posibilidad pa delibera y expresa nan opinion na un forma 
representativo y bon informa. 


e Gobierno lo sostene y fortifica nos institutonan cu tin e tarea di controla of 
conseha gobierno. Esaki ta inclui Parlamento, Raad van Advies, Algemene 
Rekenkamer, Centrale Accountantsdienst, Sociaal Economische Raad y Bureau 
Integriteit Aruba. 


e Lo institui Ombudsman y evalua introduccion di un Corte Constitucional pa 
sigura y fortifica funcionamento di nos Constitucion. 


elo enfoca na promove comunicacion riba integridad den henter nos 
comunidad. 

NATURALESA 





Naturalesa y agricultura lo fungi como e oasis di nos Pais como un fuente 
di sobrevivencia, prosperidad y sostenibilidad. Den forma integral lo traha 
na conserva y protege naturalesa, enfrenta retonan existente, cuida nos 

66 animalnan y medio ambiente, stimula reciclahe y reduccion di desperdicio 
y stimula sector primario. Nos dushi tera y su playanan admira lo ser 
garantisa pa futuro generacionnan. 


e Lo trece solucionnan duradero pa garantisa un miho sistema di anda, 
separa, colecta y procesa desperdicio. Alabes stimula reciclahe y reduccion di 
desperdicio den comunidad enfocando riba rendibilidad financiero y maneho 
sostenibel. 


e Crea conscientisacion di e urgencia di problematica pa loke ta trata 
Parkietenbos, RWZI-Bubali y henter e problematica di desperdicio solido y 
likido. Lo enfoka riba posibel solucionannan den corto plazo cu enfoke riba 
sostenibilidad y uzo di potencialnan exisitente den e menasanan serio pa 
salud, naturalesa, turismo y calidad di bida di nos hendenan. 


e Sondea posibilidadnan pa realisacion di un plan y proyecto sostenibel pa 
conservacion y integracion di 5 salina ‘wetlands’ den conexion cu RWZI-Bubali. 


e Trece solucion responsabel den e problematica di desperdicio na Parkietenbos. 
Entrante 1 di november 2021 e incinerator a ser activa. Te cu awor e 
resultadonan segun DOW y DNM ta mustra di ta hopi positivo especialmente 
ora ta trata emisionnan. Ampliacion di mas incinerator ta ser considera como un 
di e posibilidadnan pa yega na solucionnan duraderado pa e forma di anda cu 
desperdicio y medio ambiente. 


e Esituacion financiero y operacion di Serlimar ta exigi atencion di inmediato. 
Serlimar lo ta haciendo peticion di sosten pa asina yuda e compania cumpli cu 
su creditornan. E punto di salida ta pa revisa e organisacion den su totalidad 
y evalua e potencialnan como tambe enfrenta e retonan exsistente. Den e 
caso specifico aki tambe lo ser teni hopi na cuenta pa minimalisa metemento 
politico y yega na solucionnan realistico pa e organisacion. 


e Respeta y ancra derecho di naturalesa “Rights of nature' den nos Constitucion. 
Den e cuadro aki ta considera e punto di salida pa yega na un balanse 
harmonioso entre naturalesa y accionnan di e ser humano sea cu proposito 
social of economico. 


e Crea mas conscientisacion den comunidad riba temanan di naturalesa cu ta 
sali di e punto di bista di conservacion, educacion y recreacion (CER), medio 
ambiente, desperdicio, agricultura, cuido y bienestar di animalnan. Den forma 
di cooperacion inter-ministerial lo traha na inculca esaki den educacion y 
enseñansa primario y secundario di nos mucha y hobennan. 

e Continuacion di e plan nacional como solucion pa animalnan riba caya cu 
e meta pa combati e problematica di cacho riba caya, stimula dononan di 
animalnan responsabel y segura bienestar general di tur bestia. 


e Brinda sosten y stimula e sector di agricultura, cria y pesca creando 
oportunidadnan y cooperacion den e retonan cu ta ser enfrenta manera 
tereno, awa, coriente, conocemento y finansas. Esakinan a ser indica tambe 
den un rapport di World Bank. E meta ta pa aumenta e grado di siguridad di 
alimento door di hisa e produccion nacional di agricultura di 3% pa 10 of 15% 
den e proximo 4 añanan y na 25% den 2030. Esaki lo ta basa riba e normanan 
internacional di Good Agriculture Practices (GAP) y Good Manufacturing 
Practices (GMP). 


e Introduci Strategia Maritimo Nacional cual maneho ta ser balansa pa cuido di 
bida maritimo, oportunidadnan di pesca y otro potencialnan economico den e 
sector maritimo. 


e Introduci maneho dirgi riba stimula bio-diversidad por medio di cosecha 
y aprecio pa agricultura tanto den hogarnan, edificionan gubernamental y 
comercial como na scolnan (hofi di scol). Esaki lo ser haci uzando e concepto 
di por ehempel ‘Mini Mond’. 


ASUNTONAN DI 


ADULTO MAYOR 





Un Pais orguyoso di su raiz ta balora y cuida su fundeshi pa garantisa su 
6 6 futuro. Nos Adultonan Mayor ta nos tesoro. Garantisa nan calidad di bida, 
bienestar general y cuido, nos compromiso. 


Lo centralisa tur asuntonan cu ta regarda e adulto mayor den un solo punto. 
Den e cuadro aki lo institui Departamento Pa Asuntonan di Adulto Mayor cu 
ta keda encarga pa ehecuta e maneho integral pa adulto mayor na Aruba. E 
maneho integral lo incorpora tur e aspectonan di prioridad pa e adulto mayor 
cu ta encera entre otro: 


e Cuido formal y informal; estableciendo normanan di calidad di cuido den 
centronan di cuido y giua pa ciudadornan informal. Introduci un maneho 
pa logra un maximo di implementacion y ehecucion di Landsverordening 
verzorgingshuizen. 

e Prevencion di malesa y negligencia. 


e Guia y informacion. 


e Bienestar general considerando salud y cuido, finansa, transporte, contacto 
social y vivienda. 


e Promove embehecimento activo (‘active aging’). 

e Hisa participacion den tur sentido como tambe mantene independencia. Esaki 
specialmente riba mercado laboral como den vivienda. 


e E departamento lo brinda servicio di guia na e cliente, su cuidado informal y 
centronan di cuido. Tambe e lo fungi como punto di registracion di negligencia 
y maltrato. Alabes lo stimula preparacion debido riba e proceso individual di 
embehecimento y tur e aspectonan den esaki. 


e Formalisa e “Raad voor Ouderen (RaVO) cual meta ta pa conseha Gobierno riba 
temanan relevante pa e Adulto Mayor den e perspectiva di bienestar general 
di henter comunidad. Pa logra esaki lo traha den cooperacion cu ministerio 
di Asunto General pa finalisa y formalisa e Bureau Secretariéle Ondersteuning 
(BUSO) adaptando e instellingsbesluit di e secretariado di Sociaal Economische 
Raad. 


MANEHO DEN ALINEACION CU 


METANAN DI DESAROYO SOSTENIBEL Y LANDSPAICKET 





E ministerio su maneho ta alinea cu e metanan aki bou ilustra. 


©) Development G£.¿ALS 


Trou | Granma | Mou 19 aires 


INNOVACION Y 1 REDUCI 11 BARIDAAN Y 
INFRASTRUCTURA DESIGUALDAD COMUNEDADINAN 


SOSTENIBEL RESPONSABEL 


1 PAL HUSTICIA Y 1] ALIANSANAN 
INSTITUCIONNAN PA LOGRA E 
FORMALISA $ METANAN 





Aló 


Tur tarea di e ministerio lo ser ehecuta dentro di e cuadro di posibilidadnan y 
limitacionnan di e landspakket. Ta remarcabel cu sostenibilidad, naturalesa, 
medio ambiente y integridad no a ser inculca den e Landspakket. No obstante 
e temanan aki ta ser cualifica pa e ministerio como base den tur tema den 
e landspakket y den e cuadro aki lo brinda e sosten y apoyo na tur e otro 
ministerionan. 


Thema A: ThemaE: — 
Financieel beheer Economische hervormingen 


Landspakket 
Aruba 


Uitvoeringsagenda 1 oktober - 31 december 2021 


Versterken rechtsstaat 





MINISTERIO DI 
ENSENANSA Y DEPORTE 


Minister 


Endy Croes 

ENSENÑANSA 





e Participacion Integral y Sostenibel 


Di acuerdo cu e Acuerdo di Gobernacion 2021-2025 lo trece innovacion den 
nos sistema di enseñansa pa asina prepara nos alumno y studiantenan pa por 
participa y contribul exitosamente na nos pais. 


Pa esaki lo traha na e metanan nucleo (kernfuncties) di calidad di enseñansa 
cu ta: 


e Logra cu tur alumno y studiante yega na e cualificacion (abilidadnan y 
conocemento) necesario pa por contribui na nos economia di futuro y ta 
exitoso den nos mercado laboral. (kwalificatie en allocatie). 


e Traha riba socialisacion caminda nos alumno y studiantenan lo wordo prepara 
pa ta ciudadanonan sigur di nan mes, sano, responsabel y capas pa contribui 
positivamente na nos comunidad. (socialisatie). 


e Mehora e sistema di enseñansa caminda alumno y studiantenan por tin 
acceso na enseñansa, por sigui crece den nos sistema di enseñansa y sigui 
studia na Aruba of den exterior. (selectie en gelijke kansen). 


Punto di salida pa logra e metanan ta e Sustainable 
à Development Goals (SDG) pa Enseñansa specificamente 
DY CAUDAN SDG4 den combinacion cu PEN 2030. Den e Plan Nacional 
| di Enseñansa, PEN 2030, a haci uzo di SDG 4 pa traduci e 
CU metanan mundial pa Aruba su situacion. Esaki teniendo 

cuenta cu puntonan di atencion specifico di nos pais. Esaki 
a prepare conhuntamente cu stakeholders di enseñansa y 
yafor di enseñansa. 





Den e tempo cu ta bin lo enfoke riba algun metanan concreto y lo pone 
prioridad riba aspectonan cu lo forma e fundeshi pa un enseñansa di calidad. 
Pa esaki lo traha conhuntamente cu tur stakeholder den enseñansa. Esaki pa 
uni forsa pa logra e metanan. 


e Vision di maneho (Direccion) di Enseñansa ta: 


Den e tempo cu ta bin lo enfoke riba algun metanan concreto y lo pone 
prioridad riba aspectonan cu lo forma e fundeshi pa un enseñansa di calidad. 
Pa esaki lo traha conhuntamente cu tur stakeholder den enseñansa. Esaki pa 
uni forsa pa logra e metanan. 


e Mehora nos enfoke riba resultado y metanan di enseñanza. 
e Mehora acoplacion di enseñansa cu mercado laboral. 


e Atencion pa problemanan social den enseñansa y atende cu hobennan cu ta 
cay for di sistema di enseñansa (drop outs). 


e Duna aporte pa sania situacion social económico. 


e Union y colaboracion INTEGRAL di tur stakeholder. 

e Sistema di enseñansa cu ta acopla na nos contexto y identidad Arubano 
(combina cu un actitud abierto pa desaroyonan internacional). 


e Maneho responsabel basa riba data. 
e Lo pone atencion necesario riba infrastructura. 
e Lo stimula digitalisacion y innovacion den enseñansa. 


e Enfoka riba calidad di enseñansa. 


E 3 PRIORIDADNAN TA: 


1. Enseñansa di calidad basico (basiskwaliteit onderwijs) 
2. Ensenañsa pa un y tur (inclusion y Lifelong learning) 
3. Desaroyo di Competencianan di siglo 21 


e PRIORIDAD 1. ENSEÑANSA DI CALIDAD BASICO. 


Na Aruba tin scolnan primario te instituto academico. Ta importante pa cada 
scol por desaroya y por ofrece enseñansa di calidad. Cada scol ta den diferente 
fase pa cu e desaroyo di nan scol. Importante ta cu tur scol na Aruba den e 
temporada cu ta bin logra ofrece calidad basico di enseñansa. Esaki como 
prome paso pa sigui eleva na un nivel halto di enseñansa. Pa esaki lo mester 
tene cuenta cu diferente aspecto. 


Aparte cu directiva di scolnan y scol tin e tarea pa logra duna enseñansa di 
calidad, nan mester di haña e condicionnan necesario pa logra esaki. E prome 
paso ta e doorlichting di enseñansa (Landspakket). 


Accionnan ta: 


e Scolnan ta traha pa yega na metanan final stipula riba nivel nacional. 

e Tur scol tin nan ciclo di cuido di calidad ‘in place”. 

e Lo inicia actualisacion di leynan riba tur nivel di enseñansa (scol primario, 
AVO, beroepsonderwijs, speciaal onderwijs, hoger onderwijs, WOT). 

e Lo evalua “zittenblijvenbeleid' y lo adapta esaki si ta necesario. 

e Lo traha riba modernisacion di subsidio y lo adapta leynan riba esaki. 

e Lo introduci sistema di colecta data (OpenEmis). 

e Lo duna profesionalisacion di docentenan riba diferente area entre otro digital. 

e Reenforsa plataforma di enseñansa pa asina tur actor den enseñansa tin un 
bos y por comparti ‘best practices’ y siña di otro. 

e Formalisa plataforma enseñansa y labor. 

e Yega na miho acoplacion di e diferente tipo di enseñansa, pa por tin un miho 
fluho pa e studiantenan (doorstroomroutes). 

e Bin cu campaña di conscientisacion tocante enseñansa y responsabilidad di 
tur stakeholder den enseñansa. 

e Lo inverti den infrastructura y materialnan di enseñansa. 

e Fortalece organisacion y maneho di diferente instituto di enseñansa. 

e Optimalisa e sistema di supervisa calidad di enseñansa. 

e PRIORIDAD 2: ENSEÑANSA PA UN Y TUR 


Enseñansa mester por brinda tur ciudadano oportunidad pa siña. Tur mucha 
tin derecho pa enseñansa. Tambe adultonan y hobennan cu no a termina 
un estudio mester por haya oportunidad. E concepto di ‘Lifelong Learning’ 
ta pidi pa hendenan pa nan bida largo por sigui studia. Pa esaki mester tin 
posibilidad amplio. Lo amplia e cantidad di estudio, door di crea entre otro 
programa di estudio (opleiding) y posibilidadnan via digitalisacion. Lo percura 
pa digitalisacion pa ofrece enseñansa cu ta pas cu e mundo (belevingswereld) di 
alumno. Pa tur alumno ta exitoso nan mester haya tur sosten ora e ta confronta 
cu problema di studia y/of social. Pa esaki lo crea un structura di cuido fuerte. 


Accionnan ta: 


e Modernisa y ofrece programa di enseñansa modernisa na EPB y EPI. 

e Modernisa y optimalisa educacion pa adulto. 

e Traha riba un structura di cuido eficiente. 

e Percura pa infrastructura y materialnan digitalisa. 

e Evalua y explora posibilidad pa regula sistema di enseñansa digitalisa pafor 


e PRIORIDAD 3: DESAROYO DI COMPETENCIANAN DI SIGLO 21 


Nos alumnonan hoben ta lanta den e era di digitalisacion. Esaki ta trece cu ne 
otro tipo di competencianan. Tambe door di desaroyo rapido di tecnologia no 
tin bista kico e profecionnan di futuro lo ta. Esaki ta pidi cu nos alumnonan 
mester ta prepara cu competencianan cu maske ki cambio bin y con rapido, 
nan por adapta y maneha esaki. Esaki ta pidi competencianan manera 
creatividad, abilidad pa resolve problema, comunica, colabora y tambe abilidad 
digital. Aparte di esaki e SDG ta dirigi su mes riba sostenibilidad y cuido di nos 
planeta. Esaki ta pidi abilidad pa nos biba mas den harmonia cu nos naturalesa, 
cuida nos flora y fauna y medio ambiente. Como pais cu ta domina mas cu 1 
idioma, cual ta un aspecto fuerte di nos pa competi internacionalmente y crea 
posibilidadnan nobo, nos mester sigui fortalece esaki. Aruba, e pais na unda 
nos tur cu ta biba, sin importa e origin, hunto nos tin un sintimento comun pa 
sigui progresa y ta orguyoso di dje. Nos identidad, cultura y tolerancia ta loke ta 
haci nos un pais con chikito e ta, exitoso. Esaki nos tin cu sigui cultiva. 


Accionnan ta: 


e Desaroya maneho y programanan pa e habilidad di siglo 21 manera e.o 
colaboracion, pensamento critico, innovacion y creatividad, comunication. 

e Desaroya y implementa maneho di idioma na nivel nacional pa tur nivel di 
enseñansa. 

e Implementa Scol Arubiano Multilingual na tur scol primario. 

e IPA lo continua brinda curso na docentenan pa prepara nan pa e Scol 
Arubiano Multilingual (SAM). 

e Explora e miho forma pa crea un instituto di maneho y planificacion di idioma. 

e Curiculo y programanan riba: 

- Habilidadnan pa siña desaroya siñamento den tur situacion y contexto 
(autoregulacion, siñado activo y con pa siña siña) 

- Arte y cultura 

- Competencianan di cualificacion laboral 

- educacion di naturalesa y medio ambiente 

- educacion financiero y empresarial 

- Desaroyo civico y personal (entre otro norma y balor). 

- Desaroya programanan pa siñamento social-emocional. 

- Programanan practico y innovativo pa adulto aplicando un bon andragogia 
y stimula siña pa bida. 


DEPORTE 





e AD: DESEO, DICIPLINA, DEDICACION Y DETERMINACION 


Na inicio di Gabinete Wever-Croes 2, esaki ta e linanan grandi di e maneho di e 
Ministerio di Enseñansa y Deporte pa e proximo añanan. Gobierno a pone como 
meta pa promove un estilo di bida activo y saludable den nos comunidad. Den e 
cuadro aki enfasis lo wordo poni pa profesionalisa e sector di deporte, promove 
deporte den tur nivel (scol, recreativo y competitivo) mehoracion y mantencion 
pa facilidadnan deportivo y conscientisa e interes di deporte pa cu salud. 


Pa realisa esaki lo tene cuenta cu siguiente puntonan: 


e Beca Deportivo 

- Acerka companianan entre otro na Merca cu lo por brinda un beca deportivo 
pa “Junior Colleges”, “Colleges” y Universidadnan cu tin un curiculo reconoci pa 
atletanan cu ta destaca den nan ramo di deporte. 


- Organisa dianan informativo pa brinda informacion tocante proceso di beca 
Deportivo y stimula soño di nos atletanan. 


- Facilita studiante /atleta pa nan por bin na remarke, banda di un 
beca/scholarship, e posibilidad pa studiefinanciering. Lo ahusta e Landsbesluit 
pa cumpli cu esaki. 


e Comunidad den movecion 
- Stimula diferente actividad deportivo pa promove movecion riba tur nivel di 
comunidad. 


- Introduci proyecto DIADOMINGO ACTIVO, manera canamento. 
- Continua cu e proyecto Hoben Activo Hoben Feliz, y e exito di e proyecto aki 


ta depende di e profesionalismo di e instructornan, leadernan y miembro di 
federacion nacional cu ta supervisa. 

e Fortifica e federacionnan nacional di deporte. 

- Organisa periodicamente curso/seminario admistrativo pa Bestuur di 
Federacionnan cual lo contruibi pa eleva e nivel di nos dirigentenan deportivo 
na Aruba. . 


- Gobierno lo inverti den materialnan nesesario pa fortifica e atmosfera pa 
practica. 


e Olimpiada Escolar 
- Promove competencia deportivo escolar entre scolnan basico cu ta desenboca 
den finalnan a traves di Olimpiada Escolar. Weganan Escolar “WE”. 


- Lo promove hopi competencia entre scolnan unda scol ganado lo ricibi premio 
di gran balor pa e scol. 


e Weganan di Reino y Weganan Interinsular 
- Gobierno lo evalua introduccion di weganan di reino entre Islanan Hulandes 
den Caribe (Aruba, Corsou, Sint Maarten y BES-eilanden). 


- Gobierno lo introduci Weganan Interinsular entre scolnan entre islanan. 


e Deporte y Turismo “Sport Tourism” 
- Atrae organisacionnan internacional (College/University) pa nan uza Aruba 
como plataforma pa praktica y prepara pa nan proximo compromisonan. 


- Esaki lo forma parti di “Sport Tourism” unda (College/University) of otro 
organisacionnan deportivo lo biaha cu nan fanaticada y familiares unda Aruba 
lo cosecha exito tanto engrandeciendo deporte como aportando directamente 
na nos pilar number uno. 


e Producto Bruto National 

- Investiga y calcula con grandi e aporte financiero di deporte ta den nos 
Producto Bruto National. Lo benchmark esaki cu islanan den region. Lo stimula 
pa den futuro cercano deporte ricibi su “fair share” na nivel di standard di otro 
paisnan den region y asina inverti mas den desaroyo di e atleta y infrastructura. 


e Fundacion Lotto pa Deporte 

- Gobierno lo renegosha e acuerdo cu Canadian Bank Note cu e meta pa yega 
na un contracto mas husto faborabel pa pais Aruba y cu miho beneficio pa e 
bienestar general di deporte. 


e Facilidadnan deportivo y colaboracion cu FIFA 

- Lo percura pa un plan integral pa mantencion, mehoracion y/o ampliacion di e 
infrastructura deportivo den combinacion cu demas stakeholder manera FLPD y 
FFD. 

- Gobierno lo percura den un trabou cooperativo cu Federacion di futbol AVB 
y inversionnan di FIFA pa restaura y renoba (1) Stadion conforme Standard 
Internacional di FIFA pa Aruba su National Team por hunga su proximo 
compromiso di Nation League 2022 na cas. 


- Gobierno lo sostene y coordina mas inversion di FIFA a traves di AVB den un 
“proyecto special” den diferente club na Aruba. 


e Sportdata 

- Inicia un proyecto conhuntamente cu CBS pa registra tur data deportivo di e 
federacionnan unda a traves di un website por aprecia historia y records di tur 
atleta den futuro. 


e Deporte competitivo, recreativo y preparacion di Atleta (BVVD) 

- Gobierno lo stimula y inverti tanto den deporte competitivo como recreativo 
pa asina aporta na e desaroyo di nos deporte den su totalidad. Alaves lo traha 
di cerca cu stakeholders manera COA, SSA, CEMEDAR, FLPD, FFD pa nombra 
algun. 


- Gobierno lo stimula BVVD (liber cu pago) pa nos atletanan di alto nivel 
por prepara nan mes debidamente pa competencianan reconocí manera 
entre otro Pan Americano, Centro Americano y Del Caribe of Regional. Como 
ehempel lo stimula companianan estatal, sui generis y aparato publico pa 
cuminsa practica esaki. Atletanan lo bin na remarke entre 4-6 siman prome 
cu nan fecha di competencia minimo 4 ora liber 3 bes pa siman pa nan por 
prepara debidamente. 

4 IS? ASUNTONAN ECONOMICO, 
COMUNICACION 
Y DESAROYO SOSTENIBEL 


Minister 


Geoffrey Wever 





66 Nos transicion di plannan visionario pa 
resultadonan concreto! 

VISION ECONOMICO 





Colaboracion entre partners ta e puente di vision pa resultado. Un serie 
di documentonan y raportnan ya a wordo produci durante añanan door 
di representantenan di sector publico y sector priva cu e meta pa yega na 
solucionnan strategico pa nos ecomomia. E cuatro añanan nos dilanti lo 
enfoca riba implementacion. 


Nos Ministerio su enfoke ta basa riba un desaroyo economico sostenibel 
conhunto cu e Sustainable Development Goals (SDG’s), e “six promising 
sectors” y tambe riba e principionan di economia circular. Pa e periodo 
2021-2025 nos Ministerio lo enfoca riba implementation, converti plan, vision 
y idea den resultado concreto. 


e Vision pa desaroyo sostenibel 


Door di pensa y actua cu desaroyo sostenibel y circular como punto di salida, 
nos ta traha hunto na un miho presente pa nos tur y un miho futuro pa nos 
futuro generacionnan. Ta importante pa un pais tin recursonan pa avansa 
desaroyo sostenibel y circular. 


E desaroyo economico mester bay conhuntamente cu mehoracion di calidad 
di bida di ciudadanonan y proteccion di naturalesa. Coordinacion entre e 
diferente area di maneho y alaves colaboracion fuerte riba nivel nacional y 
internacional, ta esencial. Awor mas cu nunca ta importante pa Aruba aloca e 
recursonan financiero y personal limita, na maneho nacional di prioridad. Pa 
cu esaki decision basa riba dato confiabel (“evidence-based policy making”), 
coherencia den maneho, monitoreo, evaluacion y contabilidad ta crucial pa 
Gobierno implementa maneho cu impacto. 


Ta importante pa Gobierno, sector priva, campo social y enseñansa superior 
traha hunto pa implementa e 17 metanan di desaroyo sostenibel (Sustainable 
Development Goals (“SDGs”)) Ministerio di Asuntonan Economico, 
Comunicacion y Desaroyo Sostenibel conhuntamante cu partners, lo enfoca 
riba crea condicionnan pa stimula actividad pa avansa desaroyo sostenibel y 
circular y alabes contribui na e transicion pa un economia sostenibel y circular. 
Un clima dinamico pa empresanan y diversificacion di economia. 


e Maneho di permiso pa negoshi 


Lo enfoca primordialmente pa stimula un clima empresarial dinamico y lo 
explora y crea incentivonan pa diversifica nos economia. Pa logra esaki, lo 
modernisa leynan existente pa stimula oportunidadnan empresarial, mehora 
e facilidad y alivia costonan pa haci negoshi. 


E ambicion ta pa reemplasa e procedura di peticion pa (mayoria) di negoshi 
pa un proceso di otorgacion di permiso di negoshi integral, eficiente, dinamico 
y digital, door di centralisa ful e procedura bou di solamente e Ministerio 
di Asuntonan Economico. Lo investiga e aspectonan huridico, practico y 
financiero, pa evalua si un proceso completamente centralisa ta factibel. 

«e Amplia metodonan di pago 


Pa stimula e-commerce y negoshinan local pa enfoca riba exportacion, lo 
enfoca pa haci transaccionnan local y internacional mas eficiente posibel, entre 
otro door di evalua si por introduci sistemanan di pago manera ‘Paypall’. 


e Compliance y proceso di cuenta bancario 


Mehora e posicion di competencia di Aruba y alivia e peso administrativo y 
financiero di sector priva, lo revisa e regulacion di 'compliance' existente pa 
evalua si por flexibilisa e reglanan, pues busca un balance entre flexibilisa y 
cumpli cu normanan internacional. Adicional lo evalua con por agilisa e proceso 
pa habri cuentanan bancario. Den e cuadro aki, lo traha conhuntamente cu 
Banco Central, Asociacion di Banconan y demas partnernan. 


e Stimula entrepreneurship 


Lo stimula un clima empresarial dinamico door di sondea e posibilidadnan 
financiero (subsidio, strategic partnerships etc.) pa negoshinan innovativo, 
Organisa seminarionan, curso y workshop pa comerciantenan, stimula 
talentonan empresarial nobo y sondea e posibilidadnan pa crecemento di 
e-commerce. Tur esaki considerando e transicion pa un economia sostenibel 
y circular. 


e Gasto pa haci negoshi 


Lo sondea strategianan pa baha e gastonan di haci negoshi. 


« introduci incentivonan (fiscal) 


Lo sondea e posibilidadnan pa incentivonan (fiscal) pa stimula e “six promising 
sectors' den cooperacion cu Minister di Finansa y Cultura. Tambe lo designa un 
framework legal pa e ‘six promising sectors’ pa asina e tipo di industrianan aki 
lo bira mas atractivo pa inversion door di sector priva. 


e Stimula acceso na mercado local di capital 


Lo sondea e posibilidadnan cu inversionistanan local y no institucional por 
participa riba e mercado di capital local door di participa den prestamonan 
na por ehempel hotelnan y entidadnan di gobierno. 


e Canabis medicinal como industria nobo 


Esaki lo contribui na e diversifacion di Aruba su economia. Tambe, lo explora 
e posibilidadnan pa haci e cultivo y proceso mas benificioso cu ta posibel 
pa Aruba su economia den su totalidad te cu e agricultor local, na unda lo 
duna atencion na tecnicanan y makinaria di agricultura eficiente y moderno, 
e financiamento, e proceso, e operacion di negoshi, logistica y benta, 
preferiblemente na un forma centralisa. 


e Revitalisa San Nicolas como centro creativo 


Lo revitalisa San Nicolas como centro di industria creativo cu actividadnan 
cultural y creativo, basa tambe riba e National Transformation Map. San Nicolas 
lo haya cualificacion como ‘Creative City’ y alabes ‘Tree City San Nicolas’. Den 
cooperacion cu Minister encarga cu Finansa y Cultura lo instala un conseho pa 
desaroya un strategia nacional pa e Industria Creativo na Aruba. 

e Revitaliza centro di Oranjestad 


Lo revitalisa Oranjestad como centro moderno cu actividadnan empresarial y 
gubermental. Hunto cu sector priva lo identifica algun proyecto strategico pa 
trece hende bek den centro di Oranjestad pa motibo di entre otro trabou, ya cu 
e personanan aki lo fungi como cliente potencial pa empresanan nobo, manera 
F&B. 


Lo enfoca riba un business centre den centro di Oranjestad unda lo ubica 
tur departamento di gobierno relaciona cu economia, unda lo tin espacio pa 
incubators, open work spaces, lecturanan, training, networking events etc. 


Oranjestad lo wordo converti den un centro vibrante, na unda tin servicionan 
empresarial y di gobierno y tambe un zona pa ‘Food & Beverage’, di vivienda y 
recreacion cu lo haya e cualificacion como ‘City of Gastronomy’ y tambe como 
‘Tree City Oranjestad’. 


e Cooperacion economico internacional 


Aruba lo sigui enfoca pa mantene y reenforsa partnershipnan existente riba 
tereno economico. Den e cuadro aki lo pone atencion special pa intensiva 
e relacionnan economico cu paisnan den region manera Colombia, Santo 
Domingo, Panama y Caribe Hulandes. 


Pa mehora e comercio den region lo purba yega na tratadonan pa evita double 
taxation. 


Pa stimula comercio entre e islanan di Caribe di nos reino lo explora e 
posibilidad pa introduci un union duanero comun. 


e Strategia pa baha importacion 


Reduci e dependencia di importacion di productonan y engrandece e actividad 
economico den nos sector di agricultura door di identifica, revisa y selecta 
proyectonan di inversion innovativo y individual pa sostene nos sector primario. 


Den e cuadro aki ta esencial e aplicacion di innovacion den metodonan di 
produccion, e acceso na financiamento y expancion di mercadonan di benta. 


e Modernisa zona liber 


Lo traha huntu cu Freezone Aruba pa crea un puerto logistico di distribucion 
di productonan. Pa realisa e puerto logistico un cooperacion estrecho cu 
e autoridadnan di Freezone, aeropuerto, waf y douane ta esencial. Hunto 
lo sondea na ki manera esaki lo wordo implementa cu e enfoke riba e ‘six 
promising sectors’ y alabes diversificacion di nos economia. 


Un clima dinamico pa empresanan y diversificacion di economia ta contribui 
na crecemento economico y posibilidadnan di empleo (SDG goal 8), innovacion 
(SDG goal 9), bario y comunidad sostenibel (SDG Goal 11), siguridad di cuminda 
(SDG goal 2), accion riba clima (SDG goal 13) y effectividad di servicionan 
publico (SDG goal 16). 

COMPETENCIA Y CONSUMIDOR: 
e Consumidor consciente y crítico 


Lo intensiva informacion na consumidornan riba nan derechonan y lo sondea 
con na un manera efectivo por duna contenido na e proteccion legal di 
consumidornan. Proteccion di derechonan di consumidornan y consumidornan 
critico ta esencial pa desaroyo economico. 


e Competencia 


Lo instala e autoridad di mercado y consumidor. E autoridad aki lo concentra 
riba e monitoreo y cumplimento di e convenionan di competencia, posicion 
den mercado, monitor di concentracion di companianan y formacion di cartel. 
Despues lo expande cu entre otro e ley di consumidor, maneho di energia 
y maneho di telecomunicacion. E empresa nan estatal cu ta suministra 
servicionan di interes economico general tambe ta cay bao di e monitoreo di 
e autoridad di competencia. E autoridad aki tambe tin como meta pa haci 
consumidornan mas consciente di nan derecho como consumidor. 


E proteccion di e derechonnan di e consumidor y e implementacion di e 
ordenansa di competencia, ta contribui na actividad economico innovativo 
y na crecemento economico (SDG Goal 8), na innovacion (SDG Goal 9) y na 
elimina obstruccion di mercado (SDG goal 12). 


E-COMMERCE Y CENTRO DI DISTRIBUCION INTERNACIONAL: 
e Desaroya E-commerce 


Den e ultimo añanan un cambio a tuma luga den e “core business' di Post 
Aruba N.V., di entrega di post tradicional pa entrega di paki via post (comercio 
electronico). Post Aruba N.V., ta premira cu e demanda di comercio electronico 
lo sigui crece den e añanan venidero. E tendencia internacional aki tambe por 
wordo observa den e area di post internacional. Na 2019, Gobierno di Aruba a 
firma un ‘Letter of Intent' cu ‘Universal Postal Union’ pa ehecucion di un estudio 
di factibilidad pa haci Aruba un hub pa comercio electronico den e region di 
Caribe. 


E meta ta pa formalisa e ‘Letter of Intent' di un manera pro-activo door di 
sondea e factibilidad di un expansion mas amplio of converti e servicionan 
tradicional di Post Aruba N.V. den servicionan relata na comercio electronico. 


e Establece un centro di distribucion 


Aruba geograficamente ta situa na un luga unico, cu su waf cu ta ideal pa e 
centro di distribucion tin un aspecto postal. Segun e intencion lo investiga si 
e plan aki ta realisabel pa Aruba. 


Desaroyo di comercio electronico y e establecimento di un centro di 
distribucion ta contribui na desaroyo economico sostenibel (SDG Goal 8) y 
innovacion (SDG Goal 9). 

COMUNICACION, 
TECNOLOGIA Y INNOVACION 





e Leynan di comunicacion y media 


Riba e tereno di (tele) comunicacion den e cuadro di digitalisacion di nos 
sociedad ta necesario pa actualisa e leynan existente. E ley ‘Telegraaf- en 
telefoonverordening' di mas di cien aña bieu lo mester wordo reemplasa pa 
un ley di telecomunicacion nobo cu ta acapara e digitalisacion actual, cu ta 
introduci un conseho di media pa stimula e uzo responsabel di propaganda 
y manera di conduci periodismo na Aruba. 


e Technologia y innovacion 
Uzo di technologia y innovacion door di sector priva y talentonan nobo 
empresarial ta primordial pa stimula nos desaroyo economico. Lo percura pa 


Aruba su infrastructura di IT keda den liña cu desaroyo internacional. 


Modernisacion di ley di comunicacion y introduccion di conseho di media ta 
contribui na innovacion (SDG Goal 9). 


DESAROYO SOSTENIBEL 





e Stimula research and development 


Lo stimula empresanan local y internacional pa inverti den energia limpi 
y technologianan basa riba principionan di economia ciruclar y tambe lo 
stimula empresanan local y internacional pa inverti y enfoca riba ‘research 
and development’ pa cu energia di solo, biento y tecnologianan basa riba 
principionan di economia circular. 

Pa logra esaki lo desaroya un maneho integral pa atrae y incentiva 
companianan activo riba e tereno aki. 


e Aquacultura como industria nobo 


Pa garantisa y stimula acceso na suministro di cuminda, lo enfoca riba 
desaroyo di aquacultura como industria nobo conforme exigencianan di 
calidad duradero. 


Hunto cu Ministerio di Sector Primario lo explora posibilidadnan pa atrae 
partnernan riba tereno di conocimento y financiamento pa haci e desaroyo di 
aquacultura posibel Esaki ta conta tambe pa e industria di ‘deep sea cooling 
industry’. 

e Stimula igualdad 


Den e cuadro di Meta 10 di e metanan di desaroyo sostenibel lo reduci 
desigualdad conforme e principio “leave no one behind”. 


e Inteligencia Macro-Economico 


Pa guia e desaroyo economico di Aruba ta necesario pa monitorea y analisa 
continuamente e situacion macro-economico di nos pais. Pa esaki, e uzo di 
un infrastructura di data ta esencial. Lo duna contenido na esaki door di uzo 
sistematico di data cu ta encera uzo di e modelo macroeconomico MARUBA pa 
proyectonan economico, analisis y evaluacion. Tambe lo intensiva cooperacion 
cu partnernan riba tereno di simulacion macro- economico sostenibel y circular 
conhuntamente cu investigacionnan economico di calidad halto. 


e Implementacion di un plataforma di datos accesibel pa tur hende 


Pa stimula desaroyo sostenibel ta necesario pa tin harmonia y balans entre tres 
elemento essencial di desaroyo sostenibel y circular: crecemento economico, 
inclusion social y proteccion di naturalesa. Solamento si Gobierno tin e 
informacion corecto y confiabel riba e diferente tereno, Gobierno por tuma bon 
decision, desaroya maneho cu metanan claro, monitor y evalua e resulatonan 
di maneho y adapta esaki na tempo unda ta necesario. Den cooperacion cu tur 
otro Ministerio lo introduci un sistema nacional di estadistica. 


E puntonan di maneho menciona pa cu desaroyo sostenibel den sentido 
amplio, ta contribui na energia sostenibel y moderno (SDG goal 7), crecemento 
economico sostenibel (SDG goal 8), innovacion (SDG goal 9), reduccion di 
desigualdad (SDG goal 10), bario y comunidad sostenibel (SDG goal 11), accion 
riba clima (SDGg goal 13), efectividad di servicionan publico (SDG goal 16) y 
aliansa pa desaroyo sostenibel (SDG goal 17). 


Di vision pa resultado: implementa! 

Implementacion lo transforma nos vision den resultado. Pa logra 

esaki un plan di implementacion lo enfoca riba ehecucion di 
66 prioridadnan anual den cooperacion estrecho cu ministerionan, 

sector priva, partnernan strategico, stakeholders y mundo 

academico, pa logra nos metanan di desaroyo duradero 

DI LABOR, ENERGIA 
Y INTEGRACION 


Minister 


Glenbert Croes 





Cu inicio di e periodo di e gobernacion nobo, Pais Aruba ta dirigi su vision 
riba prosperidad sostenibel, cu e meta pa ofrece nos conciudadanonan 
un calidad di bida digno. E vision, meta y puntonan di salida ta dirigi di tal 
forma cu su implementacion ta cuadra cu e metanan di desaroyo sostenibel 
/ Sustainable Development Goals (SDG's). Pa loke ta trata labor, esaki ta 
cuadra cu normanan di ILO. Ministerio di Labor, Energia 8 Integracion 
(referi despues como Min LEI) ta responsabel pa ehecucion di un maneho 
laboral efectivo y eficaz, un maneho energetico duradero y sostenibel, un 
integracion garantisa. 

Ta e tarea di Gobierno pa unda sea necesario, ofrece proteccion garantisando 
un mercado laboral balansa, stimula oportunidadnan laboral, promove derecho 
laboral igual, independiente di sexo, rasa, origen of religion. Y mediante leynan 
laboral regula y balansa, stimula un bon relacion entre empleado y dunado di 
trabou. Na mes momento lo percura pa un guia laboral general y transparente 
pa evita conflictonan laboral. 


Pa realisa un maneho laboral efectivo e siguiente pasonan ta indispensabel: 
- Ekipa, digitalisa y automatisa DAO y DPL. 


- Introduci un ‘Ordenansa Nacional di Registracion Obligatorio’ cu lo ahusta e 
ley y LB actual cu ta regula e mercado laboral y necesidad di personal. 


- Cu implementacion di registracion obligatorio, por investiga e desaroyo- y 
necesidadnan riba mercado laboral. 


e Actualisa y modernisa e maneho laboral vigente conforme e Codigo Civil cu 
recientemente a drenta na vigor. 


- Actualisa y modernisa e leynan laboral y maneho di retiro di acuerdo cu 
e condicionnan, y a base di resultado di investigacion haci den cuadro, di 
Landspakket y cu ta conta cu un base amplio den Dialogo Tripartita Social 
Laboral (DTSL). 


- Enseñansa pa Empleo y Aruba kier Traha lo percura pa e recapacitacion di nos 
hendenan, pa por cumpli cu e demanda laboral y su necesidadnan. 


- Pa loke ta e exigencia di “Landspakket” pa crea un sistema di siguridad social 
(sociale zekerheidsstelsel), aki tambe lo traha di cerca cu e programa Aruba Kier 
Traha. 


- Den e maneho nobo di Integracion, lo combati e circuito di empleo ¡regular y 
ilegal. 


- Lo formalisa DTSL conforme exigencia y delineacion di ILO. 


- Lo percura pa salud y siguridad na pia di trabou cu introduccion di e ley di 
ARBO. 


- Lo introduci un maneho laboral efectivo den cual lo garantisa y proteha 
derechonan laboral. Lo introduci un organo multidisciplinario consistiendo di 
DAO, DIMAS, DPL, IASA y GNC pa efectua inspeccionnan pa sigura y promove 
cumplimiento cu leynan. 

ENERGIA 





66 E maneho riba tereno di energia ta enfoca riba 
durabilidad, sostenibilidad, accesibilidad y calidad. 


- Energia pagabel, sostenibel, duradero y limpi pa compania- y hogarnan na 
Aruba. 


- Reduccion di emision di CO? cu 45% na aña 2030 pa un medio ambiente 
sostenibel pa cumpli cu e meta di Nacionnan Uni pa combati efectonan di 
calentamiento global cu 1.5 C. 


- Logra cumpli cu e tratado di Paris pa aña 2050 unda Aruba tambe ta contribui 
na un medio ambiente sostenibel “carbon neutral”. 


. Cu e mehoracion di eficiencia den nos companianan di utilidad cu 
proyectonan manera RECIP4/SWRO3, lo logra reduci uzo di combustible (HFO) 
pa produccion di electricidad di 3.679 Bbl/dia, na mas o menos 2.800 Bbl/dia. 
Y despues di logra un transicion di mas o menos 40% pa energia renobabel, 
reduci e uzo di combustibel ainda mas te cu menos di 2.000Bbl/dia pa 2030. 


- Aumento di energia solar y di biento di 20% na 2020 pa 35% pa 2024 cu un 
minimo di 50% pa 2030. 


- Aumento uso di verhiculonan electrico pa 15% na 2030. 


- Aumento eficiencia di energia den residencianan y companianan cu 15% na 
2030. 


- Reduci nos dependencia y consumo di petroleo crudo den un transicion pa 
energia alternativa solar y di biento rumbo introduccion di energia hidrogeno. 


E maneho nacional riba tereno energetico tin como meta diversifica fuentenan 
di energia. Na e momentonan aki Aruba no ta dispone di gas natural. Pa por 
importa esaki den forma likido (LNG), mester inverti den un infrastructura di 
distribucion di gas cu mester ta cla prome cu 2024. E deliberacion entre WEB, 
RDA y un tercer compania ta hopi avansa cu e intencion di yega na un acuerdo 
prome cu fin di 2021. 


Introduccion di gas lo trece hopi beneficio pa nos Pais: pa produccion di 
energia, pa refineria, riba tereno industrial y eventualmente hasta transporte 
automobilistico y casnan na Aruba. 


E proyecto di un instalacion di gas LNG y LPG, lo haci cu Aruba por bira e hub 
pa almacena dicho productonan den Caribe. 


Pa loke ta trata Refineria, Gobierno y RDA a inicia aña pasa cu e proceso pa 
busca inversionista y operador pa e refineria. Esfuersonan lo continua den e 
cuadro aki. Pa loke ta e tereno y terminal portuario di Refineria, ta intencion di 
Gobierno pa den cuadro di estimulo di economia pa y na San Nicolas, reactiva 
y Opera e puerto y terminal aki comercial- y industrialmente. 

Pa logra implementacion di e maneho nacional di Energia, ta primordial 
realisa e siguiente puntonan: 


- Institui e departamento di Asunto Energetico cu lo bira un instancia 
independiente encarga cu maneho y regulacion di e sector di energia. 


- Actualisa y modernisa e ley y regulacion di energia y awa potable. 


- Restructuracion di e structura actual di tarifanan como catalysador di e 
transicion energetico. 


MANEHO DI ADMISION, 


STRANHERIA & INTEGRACION 





Meta riba maneho di migracon y integracion ta pa yega na un 
poblacion integra cu ta traha hunto pa hiba nos Pais dilanti. 

66 Pa logra esaki, e maneho di admision, stranheria y integracion 
mester ta eficiente y humano pero principalmente controlabel, 
manehabel y transparente. 


- E comision di conseho “Adviescommissie Toelating en Uitzetting” (ATU) lo 
wordo reactiva. Unda ta necesario, lo amplia su tarea- y responsabilidadnan. 
Unda ta considera necesario, lo adapta art. 35 di LTU. Lo duna e comision e 
responsabilidad di conseho den casonan cu LTU no por brinda un respuesta. 


- Conforme provisionnan nobo stipula den LTU, lo introduci un permiso valido 
pa multiple aña, bou condicionnan estricto. Logicamente cu si ta trata di 
permiso laboral y di estadia, esaki lo pasa conforme procedura stipula na DPL. 


- Lo introduci e permiso “residency by investment”, pa un comerciante cu por 
demostra di lo haci un inversion substancial den nos economia p'e proximo 5 
añanan. Suma di inversion ainda mester wordo defini. 


- Anticipando e cambionan den LTU, DIMAS mester bay bek na otorgacion di un 
decision, sea permiso o negacion, den un periodo di tempo di cuatro siman pa 
prome permiso y dos siman pa renobacion/prolongacion di permiso. 


- Den palabracion cu Departamento di Impuesto, lo re-ubica e servicio di cahera 
di DIMP bek den DIMAS lo mas pronto posibel. 


- Dentro di poco lo presenta na Conseho di Minister cambionan proponi pa LTU. 


e Lo solicita na ATU pa traha un conseho riba instalacion di un comision 
interdepartamental cu lo mester concipia un trayecto amplio di integracion 
riba tereno laboral, di enseñansa, cultura y migracion. Esaki lo bay den consulta 
cu un Comision di Conseho Migratorio. 


- A instala un ‘stuurgroep’ na DIMAS consistiendo di representantenan di 
Bureau Min LEI y di dirigentenan di DIMAS pa percura y garantisa e cambionan 
necesario pa cu ehecucion di maneho di Minister. 

CONCLUSION 





Aruba ta enfrentando hopi reto, e pio di e pandemia no a 
pasa ainda y tin hopi insiguridad. Gabinete Wever-Croes 
2 tin tur confiansa cu e vision y metanan describi den 
e programa aki, ta metanan realistico y sumamente 
necesario pa logra progreso den nos pais. 


Gobierno ta dispuesto pa enfrenta e retonan, tuma 
decisionnan dificil y guia nos pais den e rumbo di 
trankilidad, stabilidad y prosperidad. Sinembargo, 
Gobierno so no por haci’e. E exito di Aruba ta depende 
di cooperacion di tur sector den nos comunidad y di tur 
ciudadano riba nos pais. Aruba mester di nos tur awor 
pa duna e maximo, pa saca nos di e efectonan asina 
devastador di e pandemia y pa crea progreso y bienestar 
pa cada ciudadano di nos pais. 

